Kort før klokken 15 væltede en anhænger ved byskiltet på Understedvej i Hørby. Chaufføren kom for langt ud i den meget bløde rabat og hængeren valgte herefter at ligge sig på siden. Det skriver Sæby Avis. Heldigvis lykkedes det chaufføren fra Auning Transport at holde forvognen på asfalten og dermed undgå, at hele vogntoget væltede. Både forvogn og hænger var fyldt med træstammer. Chaufføren havde kran på forvognen og kunne derfor selv læsse den forulykkede hænger af. En tililende kollega var også lige ved at køre i grøften. Han fandt også ud af, at rabatten er meget blød. Han forsøgte at køre forbi den væltede hænger men opgav, da det ene forhjul med det samme sank i. Vejen var i en kort periode spærret i forbindelse med oprydningen.

Referat:
En chauffør kom for langt ud i rabatten, og så væltede trailer fyldt med træer.